CELEX: C2006/036/73
Language: fi
Date: 2006-02-11 00:00:00
Title: Asia T-433/05: Kanne  18.11.2005  — Carlos Sanchez Ferriz v. komissio

11.2.2006   
            
            
               FI
            
            
               Euroopan unionin virallinen lehti
            
            
               C 36/35
            
         Kanne 18.11.2005 — Carlos Sanchez Ferriz v. komissio
   (Asia T-433/05)
   (2006/C 36/73)
   Oikeudenkäyntikieli: ranska
   Asianosaiset
   
      Kantaja: Carlos Sanchez Ferriz (Bryssel, Belgia) (edustaja: asianajaja F. Frabetti)
   
      Vastaaja: Euroopan yhteisöjen komissio
   Vaatimukset
   
               —
            
            
               vuoden 2004 ylennyskierroksella ylennettyjen virkamiesten luettelo (1) on kumottava siltä osin kuin tässä luettelossa ei mainita kantajan nimeä, ja tähän kumoamiseen liittyen tämän päätöksen valmistelevat asiakirjat on kumottava
            
         
               —
            
            
               vuoden 2004 ylennyskierroksen pisteiden jakaminen, joka tapahtui muun muassa ylennyskomiteoiden suositusten johdosta, on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komissio virkamies, riitauttaa päätöksen, jolla hänet jätettiin ylentämättä vuoden 2004 ylennyskierroksella. Kanteensa tueksi hän väittää, että riidanalaisen päätöksen yhteydessä hänestä 1.7.2001 ja 31.12.2002 väliselle ajanjaksolle laadittua urakehitystä koskevaa kertomusta ei ollut vielä laadittu lopullisesti. Lisäksi kantaja katsoo, että kun virkamiehille myönnettiin etusijapisteitä heidän luokittelemisekseen ylennystä varten, komissio painotti liiallisesti virkamiehiä, jotka jätettiin ylentämättä aiemmilla ylennyskierroksilla, vaikka he olivat saavuttaneet ylentämiskynnyksen. Kantaja esittää myös luonteeltaan yleisiä arvosteluita pisteiden myöntämisestä, jolla hänen mukaansa laiminlyödään ylennystä varten suoritettavan ansioiden vertailun vaatimusta.
   Näillä perusteilla kantaja vetoaa siihen, että henkilöstösääntöjen 45 artiklaa sekä yleisiä täytäntöönpanosäännöksiä ja komission hallinnollisia ohjeita arviointia ja ylentämistä varten on rikottu, että syrjintäkiellon periaatetta ja mielivaltaisen menettelyn kiellon periaatetta on loukattu, että perusteluvelvollisuutta on laiminlyöty, että luottamuksensuojan periaatetta on rikottu ja että huolenpitovelvollisuutta on laiminlyöty.
   
      (1)  Julkaistu hallinnollisissa tiedotteissa nro 130 30.11.2004.